钦定古今图书集成/明伦汇编/闺媛典/第066卷 > 黄兼倩妻苏清
## 钦定古今图书集成/明伦汇编/闺媛典/第066卷 > 黄兼倩妻苏清

按《广州府志》：“苏清，顺德文学应生女，邑庠黄仲凌仲
子兼倩妻。清四五岁时，读书识字，即能为诗，复善风
鉴，皆不学而知。其所为诗，有‘恰似岭云飞不动，天涯
难住两人身’之句。常自哦之。每开镜自照，辄涓涓泪
下。人问之，不应。清无兄弟，父欲置妾。清曰：‘父相无子，
虽多庶母何益’？询其故，又不答。或偶言人之寿夭穷”
通，往往皆中人，益奇之。及适黄甫，浃晨数数归宁。父
母诮其不惮烦，清曰：“吾与父母别不久矣。”未几，有娠
数月。会端午，其夫欲出观竞渡，清止之曰：“君有水厄，
不宜往。”夫不从。清曰：“命也夫。”夫果舟覆溺死。清归，告
其父母曰：“吾向有哦诗，人多不解，我亦不语人。今方
有身而死，两人身之诗，此其应也。”父母严卫之氏坐
床上，一叹而绝，人皆作为诗歌挽之。